చెన్నయ్ మార్కెట్‌లోకి స్ప్లిట్ ఏసీలను ప్రవేశపెట్టిన గోద్రెజ్
PNR|
WD
WD
ప్రముఖ గృహోపకరణాల ఉత్పత్తి సంస్థ గోద్రెజ్ తమిళనాడు రాష్ట్ర రాజధాని చెన్నయ్‌లో తాజాగా కొత్తరకం స్ప్లిట్ ఏసీలను మార్కెట్‌లోకి విడుదల చేసింది. వేసవి కాలం సమీపిస్తుండటంతో వీటిని ప్రవేశపెడుతున్నట్టు ఆ సంస్థ మార్కెటింగ్ ఉపాధ్యక్షుడు కమల్ నందిని గురువారం ఇక్కడ ఏర్పాటు చేసిన విలేకరుల సమావేశంలో వెల్లడించారు. ఈ సందర్భంగా ఆయన మాట్లాడుతూ గత యేడాది జరిగిన ఏసీ అమ్మకాల్లో తాము 9.5 శాతం వాటాను సొంతం చేసుకున్నట్టు వివరించారు. ఈయేది 12 శాతం విక్రయాలను సాధించాలని లక్ష్యంగా పెట్టుకున్నట్టు తెలిపారు.
మారుతున్న కొనుగోలుదారుల అభిరుచులకు అనుగుణంగా తాము గృహోపకరణాలను మార్కెట్‌లోకి ప్రవేశపెడుతున్నట్టు చెప్పారు. ప్రధానంగా, ఇంటి గోడ రంగుతో మ్యాచ్ అయ్యేలా ఏసీ యంత్ర పరికాలు ఉండాలని కోరుకుంటున్నారన్నారు. దానికి తగ్గట్టుగానే ప్రస్తుతం ఈసీ యంత్రాలను తయారు చేసినట్టు చెప్పారు.
గోద్రెజ్ ఈఓఎన్ వోగ్యు పేరుతో విడుదల ఏసీలన్నీ ఫైవ్‌స్టార్ రేంజ్ కలిగివున్నాయని, వీటి ద్వారా 29 శాతం విద్యుత్‌ను ఆదా చేయవచ్చన్నారు. ఈ ఏసీల ధర 29 నుంచి 35 వేల రూపాయల వరకు ఉందన్నారు. ప్రస్తుతం తమ సంస్థ మొత్తం 41 మోడళ్ళలో ఏసీలను విక్రయిస్తున్నట్టు ఆయన వివరించారు.
అంతేకాకుండా, తమ సంస్థకు దేశ వ్యాప్తంగా మొత్తం 458 గుర్తింపు పొందిన సర్వీస్ సెంటర్లు ఉన్నాయన్నారు. ఈ కేంద్రాల్లో గోద్రెజ్ సంస్థ ఉత్పత్తి చేస్తున్న అన్ని రకాల ఎలక్ట్రానిక్ వస్తువులకు సర్వీస్ చేస్తారన్నారు. ఈ కేంద్రాల్లో 500 మంది ఇంజనీర్లు విధులు నిర్వహిస్తున్నట్టు చెప్పారు.
సంబంధిత వార్తలు